**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ 2024-2026 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳՐԻ /ԱՅԴ ԹՎՈՒՄ 2024 ԹՎԱԿԱՆԻ ՍՈՒԲՎԵՆՑԻՈՆ ԵՎ ՄԱՍՀԱՆՈՒՄՆԵՐԻ ԾԱԽՍԵՐԻ ԾՐԱԳՐԵՐԻ/ ՀԱՆՐԱՅԻՆ ՔՆՆԱՐԿՄԱՆ**

**ք․ Կապան 13 հունիսի 2023թ**

Տեղական ինքնակառավարման մասին Հայաստանի Հանրապետության օրենքի 84-րդ հոդվածի 2-րդ կետի համաձայն 2023 թվականի հունիսի 13-ին, ժամը 15։00-ին, Կապանի համայնքապետարանի նիստերի դահլիճում տեղի ունեցավ Կապան համայնքի 2024-2026 թվականների միջնաժամկետ ծախսերի ծրագրի /այդ թվում՝ 2024 թվականի սուբվենցիոն և մասհանումների ծախսերի ծրագրերի/ հանրային քննարկումը։ Հանրային քննարկման մասնակիցների անհատական կազմը կցվում է։

Քննարկումը վարում էր Կապան համայնքի ղեկավարի առաջին տեղակալ Գոռ Թադևոսյանը, ով հանդես եկավ բացման խոսքով և ծրագիրը ներկայացնելու համար խոսքը փոխանցեց համայնքապետարանի տնտեսական զարգացման և արտաքին կապերի բաժնի պետ Հասմիկ Ղոնյանին։

Զեկուցողի կողմից ներկայացվեց միջնաժամկետ ծախսերի ծրագրով միջնաժամկետ կտրվածքով կանխատեսվող եկամուտները և ծախսերը, ինչպես նաև դեֆիցիտը։ հատկապես մանրամասնելով 2024 թվականի սուբվենցիոն և մասհանումների ծախսերի ծրագիրը։

Զեկուցողը առանձին ներկայացրեց միջնաժամկետ ծախսերի ծրագրում ներառված՝ 2024 թվականի սուբվենցիոն ծրագրերը։ Նշվեց, որ համայնքը 2024 թվականին սուբվենցիոն ծրագրերով հայտ է ներկայացրել 6 ծրագրի համար՝ հասարակական շենքերի /ակումբ գրադարան, հանդիսությունների սրահ, տուն-թանգարան, վարչական շենք/ նորոգում և կառուցում, ճանապարհների, մայթերի, բակերի, կամուրջների և փողոցների նորոգում և ասֆալտապատում, խմելու ջրամատակարարման ապահովում, ոռոգման ջրագծերի կառուցում, հեռագնա արոտների ճանապարհների բարելավում և խաղադաշտերի, խաղահրապարակների և մարզադաշտերի նորոգում և կառուցում։

Զեկուցողը տեղեկացրեց նաև, որ ամբողջական փաթեթների ներկայացման վերջնաժամկետը՝ նոյեմբերի 25-ն է և վերջնական ծրագրերը հստակ կլինեն այդ ժամանակ։

Նշվեց նաև, որ 2024 թվականի մասհանումների ծախսերի ծրագրով, որը առաջին անգամ պետք է իրականացվի, նախատեսվում է Արծվանիկ բնակավայրի համար կառուցել նոր ջրագիծ։

Ներկայացված ծրագրերը հավանության արժանացան մասնակիցների կողմից, ովքեր դրական գնահատեցին մեծածավալ աշխատանքների նախատեսումը։

Նիստը վարողը քննարկումն ամփոփելուց շնորհակալություն հայտնեց ներկաներին մասնակցության համար։

**Նիստը վարող Գոռ Թադևոսյան**

**Արձանագրող Հասմիկ Ղոնյան**

***13 հունիսի 2023թ***